s'Ziel als Euie neuie Supporterpresidänt isch, das mini neui Mannschaft mit em Vizepräsident Andreas Venakis, em Kassier Marco Dimitri, em Aktuar Florian Graf und em Bisitzer Grischa Gyr, die Supportervereinigung vom FC Zürich Affoltere ufen fixe Mitgliederbestand vo über 300 Supporterinne und Supporter chöne z'füehre, damit alli Mannschafte vode 1. bis zude Juniore vo  Euiem Support chönd profitiere. Euise jungi Vorstand weiss das es hützutag nöd eifach isch viel Lüt für so e gueti Sach z'aquiriere, aber mir wüset au das mir Euises beschte werded geh um das Ziel z'erreiche und freuied Euis wieterhin uf Euri Understützig und uf ganz viel neui Supporter. Herzliche Dank. Jetzt möcht ich's nöd misse mich ganz herzlich bi Euisem Supporter-Ehrepresidänt em Peter Loeffel für sini wertvolli 21 jährigi Arbet z'bedanke. Au bi Euisne ehrehafte Herre Sepp Gyr und Erich Reiser bedank  ich mich für die super Arbet wo Sie jahrelang für d'Supportervereinigung gleischtet händ. Ebefalls es riese Dankeschön a Renate Loeffel wo wieterhin im Hintergrund für Euis alli tätig blibt. Danke !!!